ياسين : ااااه حركات باش تخلط على باباها لسبانيا حيت بقات بوحدها فأسفي وديما كانت بوحدها فاش تزوجات عمتها ومشات وباباها كان فبني ملال ديما كتبقى بوحدها لوقت لي كانت محتاجة فيه لحنين يكون معاها كانت بوحدها دارت لي ميديروهش الرجال وحركات فالفلوكة وسط المواج وبين الرجال كانت ممكن تموت فيها ولكن ربي لطف بيها نهار لي عرفت هادشي من صاحبتها زادت كبرات فعيني حيت قليل لي تلقاه يضحي بحال هكا وزيد عليها تحملات مسؤولية صاحبتها لي كانت فالفراش وربات ليها بنتها شفتي شنو داز عليها..حورية عينيها غرغرو بدموع وهبطو على وجها حيات بالحرقة فقلبها ولداخل ديالها كيغلي تخنقات ناضت من حداهم ومشات لبيت سدات عليها..